Document ID: 31992R3618

Title and Content:
ΚΑΝΟΝΙΣΜΟΣ (ΕΟΚ) αριθ. 3618/92 ΤΗΣ ΕΠΙΤΡΟΠΗΣ της 15ης Δεκεμβρίου 1992 για την εφαρμογή του άρθρου 85 παράγραφος 3 της συνθήκης σε ορισμένες κατηγορίες συμφωνιών, αποφάσεων και εναρμονισμένων πρακτικών στον τομέα των αεροπορικών μεταφορών Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 3976/87 του Συμβουλίου της 14ης Δεκεμβρίου 1987 για την εφαρμογή του άρθρου 85 παράγραφος 3 της συνθήκης σε ορισμένες κατηγορίες συμφωνιών και εναρμονισμένων πρακτικών στον τομέα των αεροπορικών μεταφορών (1), όπως τροποποιήθηκε τελευταία από τον κανονισμό (ΕΟΚ) αριθ. 2411/92 (2), και ιδίως το άρθρο 2, Εκτιμώντας: ότι η ισχύς των υφιστάμενων εξαιρέσεων κατά κατηγορίες στον τομέα των αερομεταφορών των κανονισμών (ΕΟΚ) αριθ. 83/91 (3) και (ΕΟΚ) αριθ. 84/91 (4) της Επιτροπής λήγει στις 31 Δεκεμβρίου 1992- ότι το Συμβούλιο αναμένεται να εκδώσει ειδικούς κανόνες για την κατανομή του διαθέσιμου χρόνου στους αερολιμένες (5) και για το ηλεκτρονικό σύστημα κράτησης θέσεων (6) στο άμεσο μέλλον- ότι είναι σκόπιμο να ληφθούν υπόψη οι εν λόγω κανόνες που θα εκδώσει το Συμβούλιο, κατά τη σύνταξη του τελικού κειμένου σχετικά με τις εξαιρέσεις κατά κατηγορίες που θα εφαρμοστεί μετά τις 31 Δεκεμβρίου 1992 (7)- ότι ενδείκνυται, συνεπώς, να συνεχιστεί η ισχύς των υφιστάμενων εξαιρέσεων κατά κατηγορίες για σύντομο χρονικό διάστημα, προκειμένου να καταστεί δυνατό να ληφθούν υπόψη οι προαναφερθέντες κανόνες του Συμβουλίου, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο άρθρο 13 του κανονισμού (ΕΟΚ) αριθ. 83/91 της Επιτροπής, η ημερομηνία "31 Δεκεμβρίου 1992" αντικαθίσταται με την ημερομηνία "30 Ιουνίου 1993". Άρθρο 2 Στο άρθρο 6 του κανονισμού (ΕΟΚ) αριθ. 84/91 της Επιτροπής, η ημερομηνία "31 Δεκεμβρίου 1992" αντικαθίσταται με την ημερομηνία "30 Ιουνίου 1993". Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 15 Δεκεμβρίου 1992.

Classification Labels:
1022
1015
703
36

Label Descriptions:
{"1022": "Προστασία ελεύθερου ανταγωνισμού", "1015": "Προστασία των συναλλαγών", "703": "Εμπορική νομοθεσία", "36": "ΕΜΠΟΡΙΟ"}

EuroVoc IDs (Original): 2494
2474
2469

EuroVoc IDs (Expanded): 2494
2474
2469

Dataset Source: meu

Split: train